1. pielikums

Ministru kabineta

2018. gada  .

noteikumiem Nr.

**Projekta pieteikuma noformēšanas prasības**

Projekta pieteikums ir rakstiski sagatavots pieteikums atbalsta pasākuma finansējuma pretendēšanai, kas iesniegts izvērtēšanai attiecīgajā plānošanas reģionā; tam ir jāatbilst šādām noformēšanas prasībām - sagatavots datorrakstā valsts valodā, nepārsniedz divas A4 formāta lapas puses, fonta lielums 12 p, teksta stils - Times New Roman, atstarpes no malām ne mazākas par 20 mm, un tajā ir jānorāda informācija par šādiem kritērijiem:

1.1. uzņēmējdarbības projekta apraksts, ietverot šādas apakšsadaļas – projekta galvenā ideja, uzņēmuma darbības pamatmodelis, peļņas potenciāls, vietējo un reģionālo resursu (t.sk. spēju) efektīva izmantošana konkrētā uzņēmējdarbības projekta ietvaros, pieprasītais atbalsta pasākuma finansējums;

1.2. uzņēmējdarbības projekta īstenošanai piesaistīto investīciju apmērs un veids;

1.3. aprēķins par projekta pieteikuma iesniedzēja prognozējamo kopējo nodokļu maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no atbalsta pasākuma projekta pieteikumā norādītā plānotā projekta uzsākšanas brīža;

1.4. remigranta vai iekšējā migranta apgādībā esošo bērnu skaits līdz 18 gadu vecumam;

1.5. projekta pieteikuma iesniedzēja atbilstības apstiprinājums remigranta vai iekšējā migranta statusam atbilstoši šo noteikumu 3.1. vai 3.2. apakšpunktā minētajām prasībām.

Vides aizsardzības un

reģionālās attīstības ministrs Kaspars Gerhards